Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: 1999. évi XLIV. törvény által a Ktv. 1. §-ába beiktatott új
Paragraph Index: 1077

(4) bekezdés szerint: „A közjegyzõ a jogszabály által meghatározott hatáskörében az állam igazságszolgáltató tevékenysége részeként jogszolgáltató hatósági tevékenységet végez.” E rendelkezéssel a Ktv. a közjegyzõség intézményét egységesen a magyar igazságszolgáltatási szervezeten belül helyezte el, a közjegyzõi tevékenységet pedig átfogóan – tehát anélkül, hogy különbséget tett volna a közjegyzõ egyes tevékenységei között – hatósági jellegû tevékenységként határozta meg. A Ktv.-t módosító törvény miniszteri indokolása az Alkotmánybíróság által már kifejtetteket megismételve rögzítette, hogy: „A közjegyzõi foglalkozás gyakorlásának szabályai közjogi tartalmúak, a közjegyzõi tevékenységformák normatívan elõírtak és formalizáltak. Annak ellenére, hogy a közjegyzõ tevékenységének a szolgáltatásokért fizetendõ díjra tekintettel vannak a gazdaságra kiható vonatkozásai, hiszen az jövedelemszerzésre irányuló tevékenység; a jövedelmi-gazdasági vonatkozások a közjegyzõ érdemi tevékenységével (amely nem gazdasági jellegû tevékenység) összefüggésbe nem hozhatók, az egyértelmûen az állam igazságszolgáltatási tevékenységének részeként jogszolgáltató hatósági tevékenység.” Az Alkotmánybíróság a Ktv. módosítását követõen meghozott további határozataiban is többször megerõsítette korábbi – a közjegyzõi tevékenységet egységesen az igazságszolgáltatás keretébe tartozó jogszolgáltató tevékenységnek tekintõ – álláspontját [27/1999. (IX. 15.) AB határozat; 161/B/2000. AB határozat; 32/2002. (VII. 4.) AB határozat]. IV. A közjegyzõi tevékenység hivatali, hatósági jellege a Ktv. számos rendelkezésével igazolható. A közjegyzõ valamennyi tevékenysége, hatásköre jogszabály által meghatározott, jogszabályi felhatalmazáson alapul. A közjegyzõi hatáskörbe tartozó tevékenységekhez, eljárásokhoz legátfogóbban a Ktv. 1. § (2)–(3) bekezdései adják meg – a miniszteri indokolás szóhasználata szerint – a „közjogi felhatalmazást”. A közjegyzõt pályázat (18. §) alapján az igazságügy-miniszter nevezi ki (16. §), e kinevezéssel nyeri el a közjegyzõ a tevékenysége folytatásához az említett közjogi felhatalmazást. A közjegyzõ csak a kinevezésében meghatározott székhelyen (30. §) és meghatározott illetékességi területen (12. §) végezheti tevékenységét, szemben a piaci szereplõkkel, akik maguk döntik el, hogy hol kívánnak vállalkozni. A közjegyzõt közremûködési kötelezettség terheli (5. §): a hatáskörébe és illetékessége alá tartozó ügyekben a közremûködését csak a Ktv. 3. és

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes